ཞི་ཅིན་ཕིང་གིས་དམག་འཐབ་དཔུང་སྡེའི་འདུ་ཤེས་ཟབ་ཏུ་བཏང་ནས་དམག་རྒྱག་པའི་སྟོན་ཕྱོགས་གསལ་པོ་གཏོད་པ་དང་།དུས་བབ་ཀྱི་འགྱུར་ལྡོག་ལ་དོ་ཁུར་དམ་ཟབ་བྱེད་པ།དངོས་འཛིན་དངོས་གྲབས་དང་རྒྱུན་གྲབས་ལྷོད་མེད་བྱེད་པ་བཅས་བྱས་ནས་འཕྲལ་མར་དོན་ཐུབ་པ་དང་།སྐྱོད་ཐུབ་པ།རྒྱལ་ཁ་ལེན་ཐུབ་པ་བཅས་ཀྱི་འགན་ལེན་བྱེད་དགོས།གནད་དོན་ཕྱོགས་སྟོན་དུ་འཛིན་རྒྱུ་མཐའ་འཁྱོངས་བྱས་ཏེ་དམག་འཐབ་ཀྱི་ལས་འགན་དང་།དམག་འཐབ་ཀྱི་ཁ་གཏད།དམག་འཐབ་ཀྱི་ཁོར་ཡུག་བཅས་ལ་དམ་པོར་དམིགས་ནས་དམག་འཐབ་ཀྱི་གནད་དོན་ལ་ཞིབ་འཇུག་གཏིང་ཟབ་བྱས་ནས་དམིགས་ས་ཡོད་པའི་སྒོ་ནས་ལས་དོན་བསྒྲུབས་ཏེ་གནད་དོན་རེ་རེ་བཞིན་ལ་དབྱེ་ཞིབ་ཐག་གཅོད་བྱས་ཏེ་དམག་སྦྱོང་དམག་གྲབས་ཀྱི་ཆུ་ཚད་མཐོ་རུ་གཏོང་རྒྱུར་ཁྲིད་སྟོན་བྱེད་དགོས་ཞེས་གསུངས་པ་རེད།